РЕШЕНИЕ НА КОМИСИЯТА
от 10 юни 2008 година
за изменение на Решение 2008/155/ЕО по отношение на някои екипи за събиране и производство на ембриони в Австралия, Канада и Съединените щати
(нотифицирано под номер C(2008) 2466)
(текст от значение за ЕИП)
(2008/449/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/556/ЕИО на Съвета от 25 септември 1989 г. относно ветеринарно-санитарните условия, регулиращи търговията в рамките на Общността и вноса от трети страни на ембриони от домашни животни от рода на едрия рогат добитък (1), и по-специално член 8, параграф 1 от нея,
като има предвид, че:
(1)
Решение 2008/155/ЕО на Комисията от 14 февруари 2008 г. за съставяне на списък на екипите за събиране и производство на ембриони в трети страни, одобрени за внос на ембриони от едър рогат добитък в Общността (2), предвижда, че държавите-членки могат да внасят ембриони от трети страни само ако те са били събрани, обработени и съхранени от екипите за събиране и производство на ембриони, изброени в приложението към посоченото решение.
(2)
Австралия е поискала заличаването на един екип за събиране на ембриони от списъка по отношение на вписванията за тази държава.
(3)
Канада и Съединените щати са поискали да бъдат направени изменения на вписванията за тези страни в посочения списък по отношение на някои екипи за събиране на ембриони.
(4)
Канада и Съединените щати са предоставили гаранции за спазване на прилаганите правила, определени в Директива 89/556/ЕИО, и съответните екипи за събиране на ембриони са били официално одобрени за износ към Общността от компетентните ветеринарни служби на тези страни.
(5)
Решение 2008/155/ЕО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2008/155/ЕО се изменя в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 10 юни 2008 година.